《寄答武陵幕中何支使二首》
唐代·齐己

十万雄军幕，三千上客才。何当谈笑外，远慰寂寥来。

骚雅锵金掷，风流醉玉颓。争知江雪寺，老病向寒灰。

南州无百战，北地有长征。闲杀何从事，伤哉苏子卿。

江楼联雪句，野寺看春耕。门外沧浪水，风波杂雨声。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。